Държавен вестник, бр. 28, 2010 г., стр. 33

БРОЙ  28	
Д Ъ Р Ж А В Е Н  В Е С Т Н И К 	
СТР.  33  
5. проверяват помещенията, сградите, път­
ните превозни средства и други съоръжения, 
които имат връзка или са в непосредствена 
близост до мястото на произшествието; 
6. вземат мерки за недопускане нанасянето 
на допълнителни щети върху ценни материали 
и съоръжения;
7. поддържат постоянна връзка със силите, 
действащи на мястото на произшествието;
8. носят индивидуални средства за защита, 
прибори за осветление и за определяне на 
концентрацията на вредни вещества, средства 
за свръзка,  поставят малка водопроводна 
линия под налягане и използват наличното 
оборудване за разузнаване и спасяване;
9. използват разузнавателно или спасително 
въже, маркират или запомнят по ориентири 
изминатия път;
10. влизат след вземане на мерки за недо­
пускане на експлозия или възпламеняване в 
помещения, в които има или се предполага, 
че има леснозапалими и горими течности или 
опасна експлозивна атмосфера;
11. укрепват местата, където е възможно да 
има срутвания на конструкциите на сградата 
и съоръженията, като вземат превантивни 
мерки за себе си.
(9) Ръководителят на оперативните действия 
взема първоначалното решение за действията 
на основата на външни признаци, когато пъ­
тят за проникване на групата за разузнаване 
е преграден.
Чл. 33. (1) Електрически проводници и 
инсталации под напрежение, снабдяването с 
природен газ и снабдяването с топлоенергия, 
намиращи се в зоната на пожара, се прекъсват. 
(2) Прекъсването на електрически инста­
лации и съоръжения с напрежение до 380 
волта се извършва от служителите за ПБС 
по разпореждане на РОД, като се спазват 
изискванията за осигуряване на безопасност 
на труда. 
(3) Когато за прекъсване на напрежението не 
могат да се използват съответните устройства 
(прекъсвачи, предпазители и др.), електриче­
ските проводници се прерязват с диелектрич­
ни ножици, като се спазват изискванията за 
осигуряване на безопасност на труда. 
(4) Прекъсването на електрически инстала­
ции и съоръжения с напрежение над 380 волта 
и временното прекъсване на снабдяването с 
природен газ и с топлоенергия се извършва 
от служители на операторите, обслужващи 
съответните системи или разпределителни 
мрежи, за което се попълва потвърждение 
съгласно приложение № 12.
Чл. 34. (1) Във всеки пожарен автомобил 
(ПА), с който се поддържа постоянна опера­
тивна готовност и непрекъснат сменен режим, 
се осигуряват бланки по приложения № 9, 
10 и 12, справочник на опасните вещества и 
товари и справочник за пътищата и водоиз­
точниците за района на действие на РУПБС 
(УПБС) съгласно приложение № 13.
(2) Във всеки аварийно-спасителен авто­
мобил (АСА), с който се поддържа постоянна 
оперативна готовност и непрекъснат сменен 
режим, се осигуряват справочник на опасните 
вещества и товари, бланки по приложения 
№ 9, 10 и 12 и техническа документация за 
работа с аварийно-спасителните съоръжения.
Чл. 35. (1) Привеждането на силите и 
средствата в състояние на готовност за огра­
ничаване и ликвидиране на произшествие се 
извършва чрез подготовка за развръщане, пред­
варително развръщане и пълно развръщане.
(2) Подготовката за развръщане започва 
от момента на пристигането на мястото на 
произшествието и се извършва едновременно 
с разузнаването.
(3) Подготовката за развръщане при пожар 
се извършва в зависимост от обстановката с 
установяване или без установяване на ПА за 
пожарогасене на водоизточник.
(4) Подготовката за развръщане в зависи­
мост от обстановката се извършва с установя­
ването на АСА в района на произшествието. 
(5) Предварителното развръщане по ал. 1 
се извършва, когато по външни признаци 
може да се определи основното направление 
на развитие на произшествието, и включва 
подготовка на оборудването и изясняване на 
обстановката от РОД.
(6) Пълното развръщане по ал. 1 в зави­
симост от обстановката на произшествието 
може да се извърши веднага с пристигането 
на силите и средствата, като същото се пред­
хожда от подготовка за развръщане или от 
предварителното развръщане.
(7) Пълно развръщане се извършва незабав­
но, когато обстановката на произшествието е 
ясна или на пристигналите сили е поставена 
задача.
(8) При пълното развръщане силите и 
средствата се разполагат така, че:
1. да не възпрепятстват въвеждането на 
пристигащите допълнителните сили и сред­
ства;
2. да осигуряват възможност за бързо съ­
средоточаване и прегрупиране;
3. да не затрудняват движението и не 
създават предпоставки за пътнотранспортни 
произшествия в района на произшествието, 
като пожарната техника се обозначава съглас­
но изискванията на Закона за движението по 
пътищата;
4. пожарната техника се установява, а 
оборудването се поставя на място, удобно за 
принудителна евакуация.